Sokos Hotel Lahden Seurahuoneen uudistaminen alkaa - ePressi
Sokos Hotel Lahden Seurahuoneen uudistaminen alkaa	Sokos Hotel Lahden Seurahuoneen uudistaminen alkaa
Tiedote.	Julkaistu: 27.08.2012 klo 11:27
Julkaisija: Osuuskauppa Hämeenmaa	Osuuskauppa Hämeenmaa uudistaa vuoden 2012 alussa omistukseensa siirtyneen Sokos Hotel Lahden Seurahuoneen. Laaja peruskorjaus alkaa näkyä kaupunkilaisille ja hotellin asiakkaille viikosta 35 alkaen. Remontin aikana hotellin käytössä säilyy 35 huonetta. Uudistus saadaan valmiiksi keväällä 2013.
Sokos Hotel Lahden Seurahuoneen odotetussa uudistamisessa ollaan siirtymässä vaiheeseen, jolloin remontti alkaa näkyä asiakkaille. - Hotellin vanha puoli suljetaan perjantaina 31.8. Koko remontin ajan pidämme kuitenkin avoinna 35 huonetta, kertoo hotellinjohtaja Jani Ruponen Osuuskauppa Hämeenmaalta.
Uudistyöt tulevat näkymään myös Lahden katukuvassa. - Julkisivulla tehtävät työt alkavat rakennustelineiden pystyttämisellä. Remontti vaikuttaa jonkin verran Aleksanterinkadun liikenteeseen, erityisesti jalkakäytävällä, Jani Ruponen arvioi.
Hanke tulee vaikuttamaan myönteisesti Lahden ja ympäröivän seudun matkailulliseen vetovoimaan. - Matkailukaupan ja hotellien kehittämiselle on Päijät-Hämeessä tarvetta. Kehittäminen vaatii monen toimijan yhteistyötä, ja Seurahuoneen uudistamisella Hämeenmaa vastaa nyt tarpeeseen osaltaan.
Hotelli avataan uudistettuna keväällä 2013. - Uudistuksella tuomme Seurahuoneen 2000-luvulle, vanhoja perinteitä kunnioittaen, Jani Ruponen lupaa.
Lisätietoja: Osuuskauppa Hämeenmaa, hotellinjohtaja Jani Ruponen, puh. 044 713 0354Osuuskauppa Hämeenmaa, MaRa-kaupan toimialajohtaja Timo Mäkelä, puh. 050 354 2200	Hämeenmaa – yli 138 000 asiakkaansa omistama yritys
Osuuskauppa Hämeenmaa toimii Kanta- ja Päijät-Hämeessä, 23 kunnan alueella. Hämeenmaa on alueensa suurin yritys, joka tarjoaa asiakasomistajilleen edullisia ja luotettavia kauppapalveluja sekä antaa ostojen keskittämisestä Bonusta. Hämeenmaa käyttää tuloksensa verkostonsa kehittämiseen ja asiakasomistajapalvelujen parantamiseen.	27.08.2012 klo 11:27 | Toimiala: Kauppa
Tampereen Messut (145)	IKEA Oy (94)	Samsung Electronics ... (65)	Oy Otto Brandt Ab (42)	LuinSpa (34)	Tilaa tiedotekoostepäivittäinen sähköpostikooste	Tilaa uutissyöte	Kategorian uusimmat
23.05.2017 09:55Coala Magnetics - magneettista suurkuvaa personoitavaksi